Source: https://codfiscal.net/45206/legea-1772017-modificarea-si-completarea-codului-fiscal-aprobarea-oug-32017
Timestamp: 2017-10-19 07:33:41+00:00

Document:
LEGEA 177/2017 - Modificarea și completarea Codului fiscal (aprobarea OUG 3/2017) | CFNET - CodFiscal.NET Finante Taxe
Acasă Reglementari fiscale Acte modificare Cod Fiscal LEGEA 177/2017 – Modificarea și completarea Codului fiscal (aprobarea OUG 3/2017)
2017-07-21 – Publicat în MONITORUL OFICIAL nr. 584 din 21 iulie 2017
LEGE nr. 177/2017 din 18 iulie 2017 privind aprobarea Ordonanței de urgență a Guvernului nr. 3/2017 pentru modificarea și completarea Legii nr. 227/2015 privind Codul fiscal
Se aprobă Ordonanța de urgență a Guvernului nr. 3 din 6 ianuarie 2017 pentru modificarea și completarea Legii nr. 227/2015 privind Codul fiscal, publicată în Monitorul Oficial al României, Partea I, nr. 16 din 6 ianuarie 2017, cu următoarele modificări și completări:
La articolul 22, alineatul (4) se modifică și va avea următorul cuprins:
(4) În cazul contribuabililor prevăzuți la art. 47 care devin plătitori de impozit pe profit în conformitate cu prevederile art. 48 alin. (5^2) și art. 52, pentru aplicarea facilității se ia în considerare profitul contabil brut cumulat de la începutul trimestrului respectiv investit în activele prevăzute la alin. (1), puse în funcțiune începând cu trimestrul în care aceștia au devenit plătitori de impozit pe profit.
1^1. La articolul 25 alineatul (4), litera c) se modifică și va avea următorul cuprins:
c) cheltuielile privind bunurile de natura stocurilor sau a mijloacelor fixe amortizabile constatate lipsă din gestiune ori degradate, neimputabile, precum și taxa pe valoarea adăugată aferentă, dacă aceasta este datorată potrivit prevederilor titlului VII. Aceste cheltuieli sunt deductibile în următoarele situații/condiții:
1. bunurile/mijloacele fixe amortizabile distruse ca urmare a unor calamități naturale sau a altor cauze de forță majoră, în condițiile stabilite prin norme;
4. alimentele destinate consumului uman, cu data-limită de consum aproape de expirare, altele decât cele aflate în situațiile/condițiile prevăzute la pct. 1 și 2, dacă transferul acestora este efectuat potrivit prevederilor legale privind diminuarea risipei alimentare;
5. subprodusele de origine animală, nedestinate consumului uman, altele decât cele aflate în situațiile/condițiile prevăzute la pct. 1-3, dacă eliminarea acestora este efectuată potrivit prevederilor legale privind diminuarea risipei alimentare;
6. produsele agroalimentare, devenite improprii consumului uman sau animal, dacă direcționarea/dirijarea vizează transformarea acestora în compost/biogaz sau neutralizarea acestora, potrivit prevederilor legale privind diminuarea risipei alimentare;
7. alte bunuri decât cele aflate în situațiile/condițiile prevăzute la pct. 1-6, dacă termenul de valabilitate/expirare este depășit, potrivit legii;
3. La articolul I, după punctul 2 se introduc două noi puncte, punctele 2^1 și 2^2, cu următorul cuprins:
2^1. La articolul 47, după alineatul (1) se introduce un nou alineat, alineatul (2), cu următorul cuprins:
(2) Prevederile alin. (1) se aplică și persoanelor juridice române care intră sub incidența Legii nr. 170/2016 privind impozitul specific unor activități. Prevederile prezentului titlu prevalează față de prevederile Legii nr. 170/2016.
2^2. La articolul 48, alineatul (3) se modifică și va avea următorul cuprins:
(3) O persoană juridică română care este nou-înființată este obligată să plătească impozit pe veniturile microîntreprinderilor începând cu primul an fiscal, dacă condiția prevăzută la art. 47 alin. (1) lit. d) este îndeplinită la data înregistrării în registrul comerțului.
4. La articolul I, după punctul 3 se introduce un nou punct, punctul 3^1, cu următorul cuprins:
3^1. La articolul 48, după alineatul (7) se introduce un nou alineat, alineatul (8), cu următorul cuprins:
(8) Persoanele juridice române care intră sub incidența Legii nr. 170/2016 și care la data de 31 decembrie 2016 au realizat venituri cuprinse între 100.001 euro – 500.000 euro, inclusiv, îndeplinind și celelalte condiții prevăzute la art. 47 alin. (1), sunt obligate la plata impozitului reglementat de prezentul titlu începând cu luna următoare intrării în vigoare a acestor prevederi, urmând a comunica organelor fiscale teritoriale modificarea sistemului de impunere, potrivit prevederilor Legii nr. 207/2015 privind Codul de procedură fiscală, cu modificările și completările ulterioare, până la data de 25 a lunii următoare intrării în vigoare a acestor prevederi, inclusiv. Prin derogare de la prevederile art. 8 din Legea nr. 170/2016, respectiv prin excepție de la prevederile art. 41 și 42, până la acest termen se calculează, se declară și se plătește impozitul specific unor activități, respectiv impozitul pe profit, pentru perioada 1 ianuarie 2017 – sfârșitul lunii intrării în vigoare a acestor prevederi. Impozitul specific unor activități aferent acestei perioade se determină prin împărțirea impozitului specific anual la 365 de zile și înmulțirea cu numărul de zile aferent perioadei 1 ianuarie 2017 – sfârșitul lunii intrării în vigoare a acestor prevederi. Pentru determinarea impozitului specific unor activități se aplică și celelalte reguli prevăzute de Legea nr. 170/2016. Impozitul pe profit se determină luând în considerare veniturile și cheltuielile înregistrate în această perioadă, iar rezultatul fiscal se ajustează corespunzător acestei perioade.
5. La articolul I, după punctul 6 se introduc trei noi puncte, punctele 6^1 -6^3, cu următorul cuprins:
6^1. La articolul 53 alineatul (1), litera e) se modifică și va avea următorul cuprins:
6^2. Articolul 54 se modifică și va avea următorul cuprins:
Articolul 54 Reguli de determinare a condițiilor de aplicare a sistemului de impunere pe veniturile microîntreprinderii
Pentru încadrarea în condițiile privind nivelul veniturilor prevăzute la art. 47 alin. (1) lit. b) și c) și art. 52 , se vor lua în calcul aceleași venituri care constituie baza impozabilă prevăzută la art. 53.
6^3. La articolul 55, alineatul (3) se modifică și va avea următorul cuprins:
(3) În cazul în care, în cursul anului fiscal, una dintre condițiile impuse la art. 47 alin. (1) lit. d) și e) nu mai este îndeplinită, microîntreprinderea comunică organelor fiscale competente ieșirea din sistemul de impunere pe veniturile microîntreprinderilor, până la data de 31 martie inclusiv a anului fiscal următor.
7^1. La articolul 76 alineatul (4), litera t) se modifică și va avea următorul cuprins:
t) primele de asigurare voluntară de sănătate, precum și serviciile medicale furnizate sub formă de abonament, conform Legii nr. 95/2006, republicată, cu modificările și completările ulterioare, suportate de angajator pentru angajații proprii, astfel încât la nivelul anului să nu se depășească echivalentul în lei al sumei de 400 euro;
7. La articolul I punctul 8, articolul 78 alineatul (2) litera a), punctul (iv) se modifică și va avea următorul cuprins:
(iv) primele de asigurare voluntară de sănătate, precum și serviciile medicale furnizate sub formă de abonament, definite conform Legii nr. 95/2006, republicată, cu modificările și completările ulterioare, suportate de angajați, astfel încât la nivelul anului să nu se depășească echivalentul în lei al sumei de 400 euro. Contractul de asigurare, respectiv abonamentul vizează servicii medicale furnizate angajatului și/sau oricărei persoane aflate în întreținerea sa, așa cum este definită la art. 77 alin. (3);
8. La articolul I, după punctul 8 se introduce un nou punct, punctul 8^1, cu următorul cuprins:
8^1. La articolul 107, după alineatul (5) se introduce un nou alineat, alineatul (5^1), cu următorul cuprins:
(5^1) Procedura de aplicare a prevederilor referitoare la scutirea de la plata impozitului pe venit, prevăzută la art. 76 lit. a^3) din Legea cooperației agricole nr. 566/2004, cu modificările și completările ulterioare, de care beneficiază persoanele fizice care obțin venituri individual sau într-o formă de asociere fără personalitate juridică și pentru care stabilirea venitului anual din activități agricole se efectuează pe baza normelor de venit, se stabilește prin ordin al președintelui A.N.A.F., cu avizul Ministerului Agriculturii și Dezvoltării Rurale.
9. La articolul I, după punctul 9 se introduc cinci noi puncte, punctele 9^1-9^5, cu următorul cuprins:
9^1. La articolul 114 alineatul (2), după litera a^1) se introduc două noi litere, literele a^2) și a^3), cu următorul cuprins:
a^2) indemnizațiile pentru limită de vârstă acordate în condițiile Legii nr. 357/2015 pentru completarea Legii nr. 96/2006 privind Statutul deputaților și al senatorilor;
a^3) indemnizațiile lunare acordate persoanelor care au avut calitatea de șef al statului român, potrivit prevederilor Legii nr. 406/2001 privind acordarea unor drepturi persoanelor care au avut calitatea de șef al statului român;
9^2. La articolul 115, după alineatul (1) se introduce un nou alineat, alineatul (1^1), cu următorul cuprins:
(1^1) Fac excepție de la prevederile alin. (1) contribuabilii care obțin venituri din activitățile prevăzute la art. 114 alin. (2) lit. g), care fac dovada înregistrării fiscale pentru activitatea respectivă, potrivit legislației în materie, prin depunerea declarației pe propria răspundere, la plătitorii de venituri, la momentul plății veniturilor.
9^3. La articolul 125, ultima teză a alineatului (1) și alineatul (7) se modifică și vor avea următorul cuprins:
În cazul asocierilor cu o persoană juridică, contribuabil potrivit titlurilor II, III sau Legii nr. 170/2016, sunt aplicabile prevederile alin. (7)-(9).
(7) Obligația înregistrării veniturilor și cheltuielilor aferente activităților desfășurate în cadrul asocierilor cu o persoană juridică, contribuabil potrivit titlurilor II, III sau Legii nr. 170/2016, revine persoanei juridice.
9^4. La articolul 125, după alineatul (8) se introduce un nou alineat, alineatul (8^1), cu următorul cuprins:
(8^1) În cazul asocierilor fără personalitate juridică constituite între o persoană juridică, contribuabil potrivit Legii nr. 170/2016, și o persoană fizică sau orice altă entitate – asociere fără personalitate juridică, indiferent de modalitatea de stabilire a venitului net pentru activitatea desfășurată de persoana fizică, persoana juridică distribuie un venit net/o pierdere netă proporțional cu cota procentuală de participare corespunzătoare contribuției, conform contractului de asociere, determinate potrivit prevederilor titlului II. Pentru venitul net/pierderea netă obținută de persoanele fizice din asociere se aplică regimul fiscal stabilit potrivit prevederilor alin. (8).
9^5. La articolul 139 alineatul (1), litera o) se modifică și va avea următorul cuprins:
o) indemnizațiile de asigurări sociale de sănătate suportate de angajator sau din Fondul național unic de asigurări sociale de sănătate, potrivit legii, primite pe perioada în care persoanele fizice care realizează venituri din salarii sau asimilate salariilor beneficiază de concedii medicale și de indemnizații de asigurări sociale de sănătate, pentru care baza lunară de calcul al contribuției de asigurări sociale este suma reprezentând 35% din câștigul salarial mediu brut, prevăzut la art. 143 alin. (2), corespunzător numărului zilelor lucrătoare din concediul medical;
10. La articolul I, după punctul 17 se introduce un nou punct, punctul 17^1, cu următorul cuprins:
17^1. La articolul 155 alineatul (1), litera d) se modifică și va avea următorul cuprins:
11. La articolul I, după punctul 21 se introduc trei noi puncte, punctele 21^1 -21^3, cu următorul cuprins:
21^1. La articolul 169 alineatul (1), litera c) se modifică și va avea următorul cuprins:
c) Casa Națională de Pensii Publice, prin casele teritoriale de pensii, precum și casele sectoriale de pensii pentru sumele reprezentând pensii prevăzute la art. 168 alin. (10), pensii sau diferențe de pensii stabilite prin lege sau în baza unor hotărâri judecătorești rămase definitive și irevocabile/hotărâri judecătorești definitive și executorii sau potrivit legislației în materie aferente perioadelor în care contribuția a fost suportată de contribuabil potrivit legii, precum și pentru persoanele preluate în plata indemnizațiilor pentru incapacitate temporară de muncă ca urmare a unui accident de muncă sau a unei boli profesionale;
21^2. La articolul 169 alineatul (1), după litera d) se introduce o nouă literă, litera e), cu următorul cuprins:
e) entitățile prevăzute la art. 153 alin. (1) lit. k) pentru sumele reprezentând pensii prevăzute la art. 168 alin. (10), pensii sau diferențe de pensii stabilite prin lege sau în baza unor hotărâri judecătorești rămase definitive și irevocabile/hotărâri judecătorești definitive și executorii sau potrivit legislației în materie aferente perioadelor în care contribuția a fost suportată de contribuabil potrivit legii.
21^3. La articolul 169, alineatele(3)-(3^2) se modifică și vor avea următorul cuprins:
(3) În cazul în care au fost acordate sume de natura celor prevăzute la art. 168 alin. (10), cu excepția veniturilor din pensii, sume reprezentând salarii/solde sau diferențe de salarii/solde stabilite în baza unor hotărâri judecătorești rămase definitive și irevocabile/hotărâri judecătorești definitive și executorii, precum și în cazul în care prin astfel de hotărâri s-a dispus reîncadrarea în muncă a unor persoane, contribuțiile de asigurări sociale de sănătate datorate potrivit legii se declară până la data de 25 a lunii următoare celei în care au fost plătite aceste sume, prin depunerea declarațiilor rectificative pentru lunile cărora le sunt aferente sumele respective.
(3^1) Prevederile alin. (3) se aplică și în cazul sumelor reprezentând salarii/solde sau diferențe de salarii/solde stabilite prin lege, acordate pentru perioade anterioare.
(3^2) În cazul în care au fost acordate sume reprezentând pensii prevăzute la art. 168 alin. (10), pensii sau diferențe de pensii stabilite prin lege sau în baza unor hotărâri judecătorești rămase definitive și irevocabile/hotărâri judecătorești definitive și executorii, pentru perioadele în care contribuția a fost suportată de contribuabil potrivit legii, contribuțiile de asigurări sociale de sănătate datorate se declară până la data de 25 a lunii următoare celei în care au fost plătite aceste sume prin depunerea declarației prevăzute la alin. (1).
12. La articolul I, după punctul 22 se introduce un nou punct, punctul 22^1, cu următorul cuprins:
22^1. La articolul 171, denumirea marginală a articolului și alineatul (2) se modifică și vor avea următorul cuprins:
Baza de calcul al contribuției de asigurări sociale de sănătate datorate de persoanele fizice care realizează venituri din drepturi de proprietate intelectuală pentru care impozitul pe venit se reține la sursă, precum și din asocierea cu o persoană juridică, contribuabil potrivit titlurilor II, III sau Legii nr. 170/2016, pentru care sunt aplicabile prevederile art. 125
(2) Pentru persoanele fizice care realizează venituri din asocierea cu o persoană juridică, contribuabil potrivit titlurilor II, III sau Legii nr. 170/2016, baza lunară de calcul al contribuției de asigurări sociale de sănătate o reprezintă venitul din asociere.
13. La articolul I, după punctul 25 se introduce un nou punct, punctul 25^1, cu următorul cuprins:
25^1. La articolul 174 alineatul (1), litera d) se modifică și va avea următorul cuprins:
d) plătitorii de venituri pentru persoanele fizice care realizează venituri din drepturi de proprietate intelectuală, din asocierea cu o persoană juridică, contribuabil potrivit titlurilor II, III sau Legii nr. 170/2016, precum și din arendarea bunurilor agricole, impozitate în regim de reținere la sursă.
14. La articolul I punctul 32, litera c) a alineatului (1) al articolului 179 se modifică și va avea următorul cuprins:
c) venituri din asocierea cu o persoană juridică, contribuabil potrivit titlurilor II, III sau Legii nr. 170/2016, pentru care sunt aplicabile prevederile art. 125;
15. La articolul I, după punctul 33 se introduc douăzeci și șapte de noi puncte, punctele 34-60, cu următorul cuprins:
34. La articolul 281, alineatele (1) și (8) se modifică și vor avea următorul cuprins:
(1) Faptul generator intervine la data livrării bunurilor sau la data prestării serviciilor, în conformitate cu regulile stabilite de prezentul articol.
(8) În cazul livrărilor de bunuri și al prestărilor de servicii care se efectuează continuu, altele decât cele prevăzute la alin. (7), cum sunt livrările de gaze naturale, de apă, de energie electrică, serviciile de telefonie, de închiriere, de leasing, de consesionare, de arendare de bunuri, de acordare cu plată pentru o anumită perioadă a unor drepturi reale, precum dreptul de uzufruct și superficia, asupra unui bun imobil, și alte livrări/prestări asemenea, se consideră că livrarea de bunuri/prestarea de servicii este efectuată la fiecare dată prevăzută în contract pentru plata bunurilor livrate/serviciilor prestate sau, în lipsa unei astfel de prevederi contractuale, la data emiterii unei facturi, dar perioada de decontare nu poate depăși un an.
35. La articolul 281, alineatul (9) se abrogă.
36. La articolul 286 alineatul (1), litera c) se modifică și va avea următorul cuprins:
c) pentru operațiunile prevăzute la art. 270 alin. (4) și (5), pentru transferul prevăzut la art. 270 alin. (10) și pentru achizițiile intracomunitare considerate ca fiind cu plată și prevăzute la art. 273 alin. (2) și (3), prețul de cumpărare al bunurilor respective sau al unor bunuri similare ori, în absența unor astfel de prețuri de cumpărare, prețul de cost, stabilit la data livrării. În cazul în care bunurile reprezintă active corporale fixe sau bunuri de natură alimentară, baza de impozitare se stabilește conform procedurii stabilite prin normele metodologice;
37. La articolul 287, litera d) se modifică și va avea următorul cuprins:
Ajustarea este permisă începând cu data pronunțării hotărârii judecătorești de confirmare a planului de reorganizare, iar, în cazul falimentului beneficiarului, începând cu data pronunțării hotărârii judecătorești de închidere a procedurii prevăzute de legislația insolvenței, hotărâre rămasă definitivă/definitivă și irevocabilă, după caz. Ajustarea se efectuează în termen de 5 ani de la data de 1 ianuarie a anului următor celui în care s-a pronunțat hotărârea judecătorească de confirmare a planului de reorganizare, respectiv hotărârea judecătorească de închidere a procedurii prevăzute de legislația insolvenței, sub sancțiunea decăderii. Ajustarea este permisă chiar dacă s-a ridicat rezerva verificării ulterioare, conform Codului de procedură fiscală. Prin efectuarea ajustării se redeschide rezerva verificării ulterioare pentru perioada fiscală în care a intervenit exigibilitatea taxei pe valoarea adăugată pentru operațiunea care face obiectul ajustării. În cazul în care, ulterior pronunțării hotărârii judecătorești de închidere a procedurii prevăzute de legislația insolvenței, în cazul falimentului beneficiarului, sau pronunțării hotărârii judecătorești de confirmare a planului de reorganizare, sunt încasate sume aferente creanțelor scoase din evidența contabilă, în cazul falimentului, sau sume aferente creanțelor modificate sau eliminate prin planul de reorganizare, se anulează ajustarea efectuată, corespunzător sumelor respective, prin decontul perioadei fiscale în care acestea sunt încasate;
38. La articolul 316, alineatele (8), (9), litera h) a alineatului (11), partea introductivă și litera e) ale alineatului (12) se modifică și vor avea următorul cuprins:
(8) Organele fiscale competente vor înregistra în scopuri de TVA, conform prezentului articol, toate persoanele care, în conformitate cu prevederile prezentului titlu, sunt obligate să solicite înregistrarea, conform alin. (1), (2), (4) și (6).
(9) Prin excepție de la prevederile alin. (8), organele fiscale competente nu înregistrează în scopuri de TVA persoana impozabilă, societate cu sediul activității economice în Romania, înființată în baza Legii societăților nr. 31/1990, republicată, cu modificările și completările ulterioare, care prezintă risc fiscal ridicat. Prin ordin al președintelui A.N.A.F. se stabilesc criteriile pentru evaluarea riscului fiscal.
h) dacă persoana impozabilă, societate cu sediul activității economice în România, înființată în baza Legii societăților nr. 31/1990, republicată, cu modificările și completările ulterioare, supusă înmatriculării la registrul comerțului, prezintă risc fiscal ridicat. Prin ordin al președintelui A.N.A.F. se stabilesc criteriile pentru evaluarea riscului fiscal.
(12) Procedura de anulare a înregistrării în scopuri de TVA este stabilită prin normele procedurale în vigoare. După anularea înregistrării în scopuri de TVA conform alin. (11) lit. a)-e) și h), organele fiscale înregistrează persoanele impozabile la solicitarea acestora, astfel:
e) în situația prevăzută la alin. (11) lit. h), dacă încetează situația care a condus la anulare, respectiv societatea nu mai prezintă risc fiscal ridicat, conform criteriilor stabilite la alin. (11) lit. h), de la data comunicării deciziei de înregistrare în scopuri de TVA.
39. La articolul 316, alineatul (19) se abrogă.
40. La articolul 336, punctul 4 se modifică și va avea următorul cuprins:
a) direcțiile generale regionale ale finanțelor publice, Direcția generală de administrare a marilor contribuabili, denumite în continuare autoritate fiscală teritorială;
b) structura cu atribuții de monitorizare, control și/sau soluționare a contestațiilor din cadrul Ministerului Finanțelor Publice – aparat central, denumită în continuare autoritate fiscală centrală;
c) structura cu atribuții în elaborarea legislației privind regimul accizelor din cadrul Ministerului Finanțelor Publice – aparat central, denumită în continuare autoritate fiscală centrală;
d) structurile de specialitate din cadrul Direcției Generale a Vămilor, denumite în continuare autoritate vamală centrală sau teritorială, după caz;
e) direcțiile regionale vamale sau birourile vamale de interior și/sau birourile vamale de frontieră, denumite în continuare autoritate vamală teritorială;
41. La articolul 342, alineatele (1) și (2) se modifică și vor avea următorul cuprins:
(1) Nivelul accizelor este prevăzut în anexa nr. 1, care face parte integrantă din prezentul titlu. Nivelul accizelor aplicabil în anul 2017 este prevăzut în coloana 3 din anexa nr. 1. Începând cu anul 2018 inclusiv, nivelul accizelor aplicabil de la data de 1 ianuarie a fiecărui an, respectiv 1 aprilie a fiecărui an pentru țigarete este nivelul prevăzut în coloanele 4-8 din anexa nr. 1, actualizat conform prevederilor alin. (2).
(2) Cu excepția produselor accizabile care se regăsesc la nr. crt. 6 din anexa nr. 1, nivelul accizelor prevăzut în coloanele 4-8 din anexa nr. 1 se actualizează cu creșterea prețurilor de consum din ultimele 12 luni, calculată în luna septembrie a anului anterior celui de aplicare, față de perioada octombrie 2014 – septembrie 2015, comunicată oficial de Institutul Național de Statistică până la data de 15 octombrie. Nivelul accizelor actualizat se publică pe site-ul Ministerului Finanțelor Publice, până cel mai târziu pe data de 20 octombrie a fiecărui an.
42. La articolul 342, după alineatul (12) se introduce un nou alineat, alineatul (13), cu următorul cuprins:
(13) În perioada 1 iulie 2017-31 martie 2018 inclusiv, acciza specifică pentru țigarete este de 333,582 lei/1.000 țigarete.
43. Articolul 359 se modifică și va avea următorul cuprins:
Articolul 359 Reguli generale
(1) Autorizarea antrepozitelor fiscale, a destinatarilor înregistrați, a expeditorilor înregistrați și a importatorilor autorizați se efectuează de către direcțiile generale regionale ale finanțelor publice.
(2) Procedura și condițiile în care se realizează autorizarea antrepozitelor fiscale, a destinatarilor înregistrați, a expeditorilor înregistrați și a importatorilor autorizați se stabilesc prin ordin al ministrului finanțelor publice la propunerea A.N.A.F.»
44. Articolele 360 și 361 se abrogă.
45. La articolul 363, alineatul (4) se abrogă.
46. La articolul 366, după alineatul (2) se introduc două noi alineate, alineatele (3) și (4), cu următorul cuprins:
(3) Soluționarea contestațiilor potrivit alin. (2) se realizează de către structura cu atribuții de soluționare a contestațiilor din cadrul Ministerului Finanțelor Publice – aparat central.
(4) Procedura de soluționare a contestațiilor se stabilește prin ordin al ministrului finanțelor publice.
47. La articolul 369, alineatul (5) se modifică și va avea următorul cuprins:
(5) Antrepozitarul autorizat poate contesta decizia de suspendare, revocare sau anulare a autorizației pentru un antrepozit fiscal la structura cu atribuții de soluționare a contestațiilor din cadrul Ministerului Finanțelor Publice – aparat central, potrivit legislației privind contenciosul administrativ.
48. La articolul 371, alineatul (1) se modifică și va avea următorul cuprins:
(1) Destinatarul înregistrat poate să își desfășoare activitatea în această calitate numai în baza autorizației valabile emise de autoritatea prevăzută la art. 359 alin. (1), potrivit prevederilor din normele metodologice.
49. La articolul 374, alineatul (2) se modifică și va avea următorul cuprins:
(2) În cazul în care autoritatea prevăzută la art. 359 alin. (1) a respins cererea de autorizare a unui destinatar înregistrat, persoana care a depus cererea poate contesta această decizie la structura cu atribuții de soluționare a contestațiilor din cadrul Ministerului Finanțelor Publice – aparat central, conform prevederilor legislației privind contenciosul administrativ.
50. La articolul 377, alineatele (3) și (4) se modifică și vor avea următorul cuprins:
(3) În cazuri excepționale când interesele legitime ale destinatarului înregistrat impun aceasta, autoritatea prevăzută la art. 359 alin. (1) poate decala termenul de intrare în vigoare a deciziei de revocare, la o dată ulterioară.
(4) Destinatarul înregistrat nemulțumit poate contesta decizia de revocare a autorizației la structura cu atribuții de soluționare a contestațiilor din cadrul Ministerului Finanțelor Publice – aparat central, potrivit legislației privind contenciosul administrativ.
51. La articolul 379, alineatul (1) se modifică și va avea următorul cuprins:
(1) Expeditorul înregistrat în România poate să își desfășoare activitatea în această calitate numai în baza autorizației valabile emise de autoritatea prevăzută la art. 359 alin. (1).
52. La articolul 380, partea introductivă se modifică și va avea următorul cuprins:
Autoritatea prevăzută la art. 359 alin. (1) eliberează autorizația de expeditor înregistrat numai dacă sunt îndeplinite următoarele condiții:
53. La articolul 382, alineatul (2) se modifică și va avea următorul cuprins:
(2) În cazul în care autoritatea prevăzută la art. 359 alin. (1) a respins cererea de autorizare a unui expeditor înregistrat, persoana care a depus cererea poate contesta această decizie la structura cu atribuții de soluționare a contestațiilor din cadrul Ministerului Finanțelor Publice – aparat central, conform prevederilor legislației privind contenciosul administrativ.
54. La articolul 385, alineatele (2) și (4) se modifică și vor avea următorul cuprins:
(2) În cazul în care expeditorul înregistrat dorește să renunțe la autorizație, acesta are obligația să notifice acest fapt autorității prevăzute la art. 359 alin. (1) cu cel puțin 60 de zile înainte de data de la care renunțarea la autorizație produce efecte.
(4) Expeditorul înregistrat nemulțumit poate contesta decizia de revocare a autorizației la structura cu atribuții de soluționare a contestațiilor din cadrul Ministerului Finanțelor Publice – aparat central, potrivit legislației privind contenciosul administrativ.
55. La articolul 387, alineatul (1) se modifică și va avea următorul cuprins:
(1) Importatorul autorizat în România poate să își desfășoare activitatea în această calitate numai în baza autorizației valabile emise de autoritatea prevăzută la art. 359 alin. (1).
56. La articolul 388, partea introductivă se modifică și va avea următorul cuprins:
Autoritatea prevăzută la art. 359 alin. (1) eliberează autorizația de importator autorizat numai dacă sunt îndeplinite următoarele condiții:
57. La articolul 390, alineatul (2) se modifică și va avea următorul cuprins:
(2) În cazul în care autoritatea prevăzută la art. 359 alin. (1) a respins cererea de autorizare a unui importator autorizat, persoana care a depus cererea poate contesta această decizie la structura cu atribuții de soluționare a contestațiilor din cadrul Ministerului Finanțelor Publice – aparat central, conform prevederilor legislației privind contenciosul administrativ.
58. La articolul 393, alineatele (2) și (4) se modifică și vor avea următorul cuprins:
(2) În cazul în care importatorul autorizat dorește să renunțe la autorizație, acesta are obligația să notifice acest fapt autorității prevăzute la art. 359 alin. (1) cu cel puțin 60 de zile înainte de data de la care renunțarea la autorizație produce efecte.
(4) Importatorul autorizat nemulțumit poate contesta decizia de revocare a autorizației la structura cu atribuții de soluționare a contestațiilor din cadrul Ministerului Finanțelor Publice – aparat central, potrivit legislației privind contenciosul administrativ.
59. La titlul VIII capitolul I, după secțiunea a 12-a se introduce o nouă secțiune, secțiunea a 12^1-a, cuprinzând articolul 393^1, cu următorul cuprins:
Secţiunea SECȚIUNEA a 12^1-a Monitorizare și control
Articolul 393^1 Activitate de monitorizare și control
Activitatea de monitorizare și control al respectării de către autoritatea prevăzută la art. 359 alin. (1) a condițiilor legale privind autorizarea antrepozitarilor autorizați, a destinatarilor înregistrați, a expeditorilor înregistrați și a importatorilor autorizați se efectuează de către Ministerul Finanțelor Publice, potrivit procedurii aprobate prin ordin al ministrului finanțelor publice.
60. După articolul 487 se introduce un nou articol, articolul 487^1, cu următorul cuprins:
Articolul 487^1 Termenul de depunere a documentelor
Scutirile sau reducerile de la plata impozitului/taxei pe clădiri, a impozitului/taxei pe teren, a impozitului pe mijloacele de transport prevăzute la art. 456, 464 și 469 se aplică, începând cu data de 1 ianuarie a anului fiscal, persoanelor care dețin documente justificative emise până la data de 31 decembrie a anului fiscal anterior și care sunt depuse la compartimentele de specialitate ale autorităților publice locale, până la data de 31 martie, inclusiv.
(1) Anexa nr. 1 de la titlul VIII „Accize și alte taxe speciale“ la Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, se modifică și se înlocuiește cu anexa la prezenta lege.
(2) Prin derogare de la dispozițiile art. 4 din Legea nr. 227/2015 privind Codul fiscal, cu modificările și completările ulterioare, prevederile prezentei legi intră în vigoare la 3 zile de la data publicării în Monitorul Oficial al României, Partea I, cu excepțiile prevăzute la alin. (3) și (4).
(3) Prin derogare de la dispozițiile art. 4 din Legea nr. 227/2015 privind Codul fiscal, cu modificările și completările ulterioare, prevederile art. I pct. 1, referitoare la art. 13 alin. (2) lit. k), intră în vigoare la data de 1 ianuarie 2018.
(4) Prin derogare de la dispozițiile art. 4 din Legea nr. 227/2015 privind Codul fiscal, cu modificările și completările ulterioare, prevederile art. I pct. 2, referitoare la art. 25 alin. (4) lit. c), art. I pct. 5, referitoare la art. 53 alin. (1) lit. e), art. I pct. 15, referitoare la art. 281 alin. (1) și (8), art. 286 alin. (1) lit. c), art. 287 lit. d), art. 316 alin. (8), (9), alin. (11) lit. h), partea introductivă a alin. (12) și alin. (12) lit. e) din Legea nr. 227/2015, cu modificările și completările ulterioare, intră în vigoare la data de 1 octombrie 2017.
Solicitările adresate Comisiei pentru autorizarea operatorilor de produse supuse accizelor armonizate – constituită la nivelul Ministerului Finanțelor Publice – și nesoluționate până la data intrării în vigoare a prezentei legi se soluționează de către aceasta.
Ordinul ministrului finanțelor publice prevăzut la art. I pct. 15, referitor la art. 359 alin. (2), se emite în termen de 15 zile de la data intrării în vigoare a prezentei legi.
La data intrării în vigoare a prezentei legi se abrogă art. 40 alin. (3) și art. 56 din Ordonanța de urgență a Guvernului nr. 80/2013 privind taxele judiciare de timbru, publicată în Monitorul Oficial al României, Partea I, nr. 392 din 29 iunie 2013, cu modificările și completările ulterioare.
București, 18 iulie 2017.
(Anexa nr. 1 a titlului VIII al Legii nr. 227/2015 privind Codul fiscal)
┌────┬────────────────────────────────────┬──────────┬─────────────────────────────────────────────────────┐
│Nr. │ Denumirea produsului sau a │ │ Acciza (lei/U.M.) │
│crt.│ grupei de produse │ U.M. ├────────┬────────┬────────┬────────┬────────┬────────┤
│ │ │ │ 2017 │ 2018 │ 2019 │ 2020 │ 2021 │ 2022 │
├────┼────────────────────────────────────┼──────────┼────────┼────────┼────────┼────────┼────────┼────────┤
├────┴────────────────────────────────────┴──────────┴────────┴────────┴────────┴────────┴────────┴────────┤
│ Alcool și băuturi alcoolice │
├────┬────────────────────────────────────┬──────────┬────────┬────────┬────────┬────────┬────────┬────────┤
│ 1 │Bere, din care: │hl/1 grad │ 3,3│ 3,3│ 3,3│ 3,3│ 3,3│ 3,3│
│ ├────────────────────────────────────┤ ├────────┼────────┼────────┼────────┼────────┼────────┤
│ │1.1. Bere produsă de producătorii │ │ │ │ │ │ │ │
│ │independenți a căror producție │ │ │ │ │ │ │ │
│ │anuală nu depășește 200 mii hl │ │ 1,82│ 1,82│ 1,82│ 1,82│ 1,82│ 1,82│
│ 2 │Vinuri │hl de │ │ │ │ │ │ │
│ │ │produs │ │ │ │ │ │ │
│ │2.1. Vinuri liniștite │ │ 0,00│ 0,00│ 0,00│ 0,00│ 0,00│ 0,00│
│ │2.2. Vinuri spumoase │ │ 47,38│ 47,38│ 47,38│ 47,38│ 47,38│ 47,38│
│ 3 │Băuturi fermentate, altele decât │hl de │ │ │ │ │ │ │
│ │bere și vinuri │produs │ │ │ │ │ │ │
│ │3.1. liniștite, din care: │ │ 396,84│ 396,84│ 396,84│ 396,84│ 396,84│ 396,84│
│ │3.1.1. cidru de mere și de pere │ │ 0,00│ 0,00│ 0,00│ 0,00│ 0,00│ 0,00 │
│ │3.1.2. hidromel obținut prin │ │ │ │ │ │ │ │
│ │fermentarea unei soluții de miere │ │ │ │ │ │ │ │
│ │în apă │ │ 0,00│ 0,00│ 0,00│ 0,00│ 0,00│ 0,00 │
│ │3.2. spumoase │ │ 47,38│ 47,38│ 47,38│ 47,38│ 47,38│ 47,38 │
│ │3.2.1. cidru de mere și de pere │ │ 0,00│ 0,00│ 0,00│ 0,00│ 0,00│ 0,00 │
│ 4 │Produse intermediare │hl de │ │ │ │ │ │ │
│ │ │produs │ 396,84│ 396,84│ 396,84│ 396,84│ 396,84│ 396,84│
│ 5 │Alcool etilic, din care: │hl de │ │ │ │ │ │ │
│ │ │alcool pur│3.306,98│3.306,98│3.306,98│3.306,98│3.306,98│3.306,98│
│ │5.1. Alcool etilic produs de micile │ │ │ │ │ │ │ │
│ │distilerii │ │1.653,49│1.653,49│1.653,49│1.653,49│1.653,49│1.653,49│
│ Tutun prelucrat │
│ 6 │Țigarete │ 1.000 │ │ │ │ │ │ │
│ │ │țigarete │ 439,94│ 448,74│ 457,71│ 466,86│ 476,20│ 485,72│
│ 7 │Țigări și țigări de foi │ 1.000 │ │ │ │ │ │ │
│ │ │ bucăți │ 303,23│ 303,23│ 303,23│ 303,23│ 303,23│ 303,23│
│ 8 │Tutun de fumat fin tăiat, destinat │ │ │ │ │ │ │ │
│ │rulării în țigarete │ kg │ 383,78│ 398,70│ 416,70│ 435,40│ 457,20│ 480,10│
│ 9 │Alte tutunuri de fumat │ kg │ 383,78│ 398,70│ 416,70│ 435,40│ 457,20│ 480,10│
│ Produse energetice │
│ 10 │Benzină cu plumb │ tonă │2.530,17│2.530,17│2.530,17│2.530,17│2.530,17│2.530,17│
│ │ ├──────────┼────────┼────────┼────────┼────────┼────────┼────────┤
│ │ │1.000 │ │ │ │ │ │ │
│ │ │litri │1.948,23│1.948,23│1.948,23│1.948,23│1.948,23│1.948,23│
│ 11 │Benzină fără plumb │ tonă │2.151,13│2.151,13│2.151,13│2.151,13│2.151,13│2.151,13│
│ │ │litri │1.656,36│1.656,36│1.656,36│1.656,36│1.656,36│1.656,36│
│ 12 │Motorină │ tonă │1.796,53│1.796,53│1.796,53│1.796,53│1.796,53│1.796,53│
│ │ │litri │1.518.04│1.518.04│1.518.04│1.518.04│1.518.04│1.518.04│
│ 13 │Păcură │ tonă │ │ │ │ │ │ │
│ │13.1. utilizată în scop comercial │ │ 71,07│ 71,07│ 71,07│ 71,07│ 71,07│ 71,07│
│ │13.2. utilizată în scop necomercial │ │ 71,07│ 71,07│ 71,07│ 71,07│ 71,07│ 71,07│
│ 14 │Gaz petrolier lichefiat │ tonă │ │ │ │ │ │ │
│ │14.1. utilizat drept combustibil │ │ │ │ │ │ │ │
│ │pentru motor │ │ 607,70│ 607,70│ 607,70│ 607,70│ 607,70│ 607,70│
│ │14.2. utilizat drept combustibil │ │ │ │ │ │ │ │
│ │pentru încălzire │ │ 537,76│ 537,76│ 537,76│ 537,76│ 537,76│ 537,76│
│ │14.3. utilizat în consum casnic*) │ │ 0,00│ 0,00│ 0,00│ 0,00│ 0,00│ 0,00│
│—– │
│ *) Prin gaze petroliere lichefiate utilizate în consum casnic se înțelege gazele petroliere lichefiate,│
│ distribuite în butelii tip aragaz. Buteliile tip aragaz sunt acele butelii cu o capacitate de până │
│ la maximum 12,5 kg. │
│ 15 │ Gaz natural │ GJ │ │ │ │ │ │ │
│ │15.1. utilizat drept combustibil │ │ │ │ │ │ │ │
│ │pentru motor │ │ 12,32│ 12,32│ 12,32│ 12,32│ 12,32│ 12,32│
│ │15.2. utilizat drept combustibil │ │ │ │ │ │ │ │
│ │pentru încălzire │ │ │ │ │ │ │ │
│ │15.2.1. în scop comercial │ │ 0,81│ 0,81│ 0,81│ 0,81│ 0,81│ 0,81│
│ │15.2.2. în scop necomercial │ │ 1,52│ 1,52│ 1,52│ 1,52│ 1,52│ 1,52│
│ 16 │Petrol lampant (kerosen)**) │ │ │ │ │ │ │ │
│ ├────────────────────────────────────┼──────────┼────────┼────────┼────────┼────────┼────────┼────────┤
│ │16.1. utilizat drept combustibil │ │ │ │ │ │ │ │
│ │pentru motor │ tonă │2.640,92│2.640,92│2.640,92│2.640,92│2.640,92│2.640,92│
│ │ │litri │2.112,73│2.112,73│2.112,73│2.112,73│2.112,73│2.112,73│
│ │16.2. utilizat drept combustibil │ │ │ │ │ │ │ │
│ │pentru încălzire │tonă │2.226,35│2.226,35│2.226,35│2.226,35│2.226,35│2.226,35│
│ │ │litri │1.781,07│1.781,07│1.781,07│1.781,07│1.781,07│1.781,07│
│ 17 │Cărbune și cocs │ GJ │ │ │ │ │ │ │
│ │17.1. utilizate în scopuri │ │ │ │ │ │ │ │
│ │comerciale │ │ 0,71│ 0,71│ 0,71│ 0,71│ 0,71│ 0,71│
│ │17.2. utilizate în scopuri │ │ │ │ │ │ │ │
│ │necomerciale │ │ 1,42│ 1,42│ 1,42│ 1,42│ 1,42│ 1,42│
│ 18 │Electricitate │ Mwh │ │ │ │ │ │ │
│ │18.1. Electricitate utilizată în │ │ │ │ │ │ │ │
│ │scop comercial │ │ 2,37│ 2,37│ 2,37│ 2,37│ 2,37│ 2,37│
│ │18.2. Electricitate utilizată în │ │ │ │ │ │ │ │
│ │scop necomercial │ │ 4,74│ 4,74│ 4,74│ 4,74│ 4,74│ 4,74│
│ **) Petrolul lampant utilizat drept combustibil de persoanele fizice nu se accizează. │
act modificare Codul fiscal
Articolul precedentLEGE-CADRU 153/2017 – salarizarea personalului plătit din fonduri publice
Articolul următorATENŢIE FUNCŢIONARI: Fapta de a solicita aplicarea ştampilei constituie abatere disciplinară
Cele mai recente modificări ale Codului Fiscal - Legea 177/2017 | Revista CFNET - Consultanta Finante Taxe 31 Iul 2017 at 00:53
[…] şi completările aduse Codului fiscal prin Legea 177/2017 au intrat în vigoare începând cu 24 iulie 2017, excepție făcând anumite prevederi, care vor […]

References: articolul 22
 articolul 25
 articolul 47
 articolul 48
 articolul 48
 articolul 53
 Articolul 54

Articolul 54
 articolul 55
 articolul 76
 articolul 78
 articolul 107
 articolul 114
 articolul 115
 articolul 125
 articolul 125
 articolul 139
 articolul 155
 articolul 169
 articolul 169
 articolul 169
 articolul 171
 articolul 174
 articolul 281
 articolul 281
 articolul 286
 articolul 287
 articolul 316
 articolul 316
 articolul 336
 articolul 342
 articolul 342
 Articolul 359

Articolul 359
 articolul 363
 articolul 366
 articolul 369
 articolul 371
 articolul 374
 articolul 377
 articolul 379
 articolul 380
 articolul 382
 articolul 385
 articolul 387
 articolul 388
 articolul 390
 articolul 393
 articolul 393

Articolul 393
 articolul 487
 articolul 487

Articolul 487